CELEX: 62016TA0571
Language: hr
Date: 2019-05-08 00:00:00
Title: predmet T-571/16: Presuda Općeg suda od 8. svibnja 2019. — PT protiv EIB-a („Javna služba — Osoblje EIB-a — Ocjenjivanje — Izvješće o razvoju karijere — Postupak ocjenjivanja za 2014. — Predsudski postupak — Dopuštenost — Pravo na saslušanje — Načelo pretpostavke nedužnosti — Odgovornost — Neimovinska šteta”)

1.7.2019   
            
            
               HR
            
            
               Službeni list Europske unije
            
            
               C 220/33
            
         
      Presuda Općeg suda od 8. svibnja 2019. — PT protiv EIB-a
      (predmet T-571/16) (1)
      
      („Javna služba - Osoblje EIB-a - Ocjenjivanje - Izvješće o razvoju karijere - Postupak ocjenjivanja za 2014. - Predsudski postupak - Dopuštenost - Pravo na saslušanje - Načelo pretpostavke nedužnosti - Odgovornost - Neimovinska šteta”)
      (2019/C 220/42)
      Jezik postupka: švedski
      
         Stranke
      
      
         Tužitelj: PT (zastupnik: E. Nordh, odvjetnik)
      
         Tuženik: Europska investicijska banka (zastupnici: G. Nuvoli, E. Raimond, T. Gilliams i G. Faedo, a zatim G. Faedo i M. Loizou, agenti, uz asistenciju M. Johanssona, B. Wägenbaura, odvjetnika i J. Curralla, barristera)
      
         Predmet
      
      Zahtjev na temelju članka 270. UFEU-a i članka 50.a Statuta Suda Europske unije kojim se traži, s jedne strane, poništenje odluke EIB-a o konačnom utvrđenju tužiteljeva izvješća o ocjeni u postupku ocjenjivanja za 2014., tužiteljeva izvješća o razvoju u postupku ocjenjivanja za 2014., odlukâ EIB-a da ga se u 2015. ne promakne, da mu se ne dodijeli individualna premija i ne poveća njegova osnovica za 1,20 % i s druge strane, naknada štete koju je tužitelj navodno pretrpio.
      
         Izreka
      
      
                  1.
               
               
                  
                     Poništava se izvješće o razvoju PT-a u postupku ocjenjivanja za 2014.
                  
               
            
                  2.
               
               
                  
                     Europskoj investicijskoj banci (EIB) nalaže se na ime pretrpljene neimovinske štete PT-u isplatiti iznos od 2000 eura uvećan za zatezne kamate od dana proglašenja ove presude, po stopi koju je utvrdila Europska središnja banka (ESB) za svoje glavne operacije refinanciranja, uvećanoj za 3,5 postotna boda.
                  
               
            
                  3.
               
               
                  
                     U preostalom dijelu tužba se odbija.
                  
               
            
                  4.
               
               
                  
                     EIB-u se nalaže snošenje troškova.
                  
               
            
         (1)  SL C 111, 29. 3. 2016. (predmet prvotno upisan pred Službeničkim sudom Europske unije pod brojem F-145/15 i prenesen Općem sudu Europske unije 1. 9. 2016.)